OzLabs/hebrew-wiki-articles huggingface dataset:
זיטה גורדון

זיטה גורדון, (במקור ארז'בט קלוטילד הדוויג גריסנר-Grüszner; בהונגרית: Gordon Zita; ג'נג'ש, 2 בדצמבר 1911<ref></ref> – הממלכה המאוחדת, 9 בפברואר 2006) הייתה שחקנית יהודייה-הונגרייה.

== ביוגרפיה ==
זיטה גריסנר נולדה במשפחה יהודית מתבוללת לזולטאן גריסנר, בעל כרמים ולגיזלה טבן (1887–1946) מדוון. הוריה התגרשו, ואביה נישא בשנית לד"ר הילדה רייס (1893–1944) רופאה, שלימים ניספתה בשואה עם אחיה למחצה של זיטה גורדון. את לימודיה השלימה בעיר הולדתה ולאחר מכן בשווייץ. קלמן רוז'אהדי גילה אותה בהופעה של חובבי אמנות ואז היא נרשמה לבית הספר לדרמה שלו. בשנת 1933 קיבלה חוזה בתיאטרון מרכז העיר של ארתור בארדוש, אבל היא הופיעה גם בתיאטרון בכיכר בתלן ובשנת 1934 גם בתיאטרון האופרטה של בודפשט. משנת 1936 הופיעה בעיר סגד. לאחר שהפכה לאשתו של הסופר הבריטי לואיס גילגוד בקיץ 1937, הם יצאו למסע מסביב לעולם במשך שנה, שכן בעלה היה אז המזכיר הכללי של הליגה הלאומית של הצלב האדום. בינתיים, היא הופיעה במספר משחקי רדיו של ה-BBC, שאת חלקם כתבה בעצמה. היא התגייסה לצבא הבריטי עם פרוץ מלחמת העולם השנייה, שם הפכה לסמלת. בתקופה זו ביקרה גם בצרפת, באנגליה ובמצרים. לאחר לידת בתה בשנת 1945 התגוררה עם משפחתה בבריסל במשך שנים. אחרי שהתגרשה מבעלה הראשון ונישאה לנייג'ל סאטון , ממש לפני שנבחר למזכיר הכללי של הברית הצפון אטלנטית (נאט"ו). במשך זמן מה היא עבדה באונסק"ו וטיפחה את קריירת הבלט של בתה. אחרי פרישה ארוכה כיכבה בסרט צרפתי בשנות ה-70 והופיע בבלטים של מוריס בז'אר משנת 1985.<ref>[https://adtplus.arcanum.hu/hu/view/EstiHirlap_1975_01/?query=%22Gordon%20Zita%22&pg=53&layout=s Sidney, London, Budapest – Beszélgetés Maina Gielguddal] (1975. január 9.) Esti Hírlap, 20. évfolyam, 7. szám</ref><ref>[https://adtplus.arcanum.hu/hu/view/EstiHirlap_1985_05/?query=%22Gordon%20Zita%22&pg=137&layout=s Gordon Zita ismét színpadon] (1975. május 17.) Esti Hírlap, 30. évfolyam, 114. szám</ref>

== חייה הפרטיים ==
בעלה היה לואיס גילגוד, סופר בריטי שאיתו התחתנה בבודפשט ב-9 ביוני 1937.<ref></ref> בתם, רקדנית הבלט מאינה גילגוד . בעלה השני היה נייג'ל סאטון, מזכ"ל נאט"ו, ממנו התאלמנה ב-1956.

סבה היה ז'יגמונד טבן (1846–1925), מנכ"ל בנק החיסכון בדוון, שהיה בעל קרקעות שקיבל אצולה ב-1912.

== תפקידי קולנוע ==
* קונדיטוריה בבודה (1935) - דייזי, האחות
* בעל האחוזה החדש (1935) - הרמין אנקרשמידט
* יום השנה (1936) - אשתו של ד"ר פטר גרגי, מרצה לרפואה - מריה אינקי

== כתביה ==
* ברחבי העולם דרך עיניה של אישה, בודפשט, 1938
* זיטה - סיפור חיי (נכתב על ידי נואל פלי), המוזיאון הלאומי והמכון לתולדות התיאטרון, בודפשט, 1999

== קישורים חיצוניים ==

* [https://www.hangosfilm.hu/filmenciklopedia/gordon-zita ביוגרפיה], בדף "הסרט המדבר"
* [https://akik-olvasnak.blog.hu/2010/08/23/zita_avagy_a_balettmama זיטה, כלומר ה"אמא בלט"], באתר who-read.blog.hu

== הערות שוליים ==

קטגוריה:שחקניות תיאטרון יהודיות הונגריות
קטגוריה:שחקניות קולנוע וטלוויזיה יהודיות הונגריות
קטגוריה:מהגרים מהונגריה
קטגוריה:ג'נג'ש: אישים
קטגוריה:שחקני קולנוע וטלוויזיה גרמנים
קטגוריה:הונגריות שנולדו ב-1911
קטגוריה:הונגרים שנולדו ב-1911
קטגוריה:הונגרים שנפטרו ב-2006
קטגוריה:הונגריות שנפטרו ב-2006
טאיוו אווניי

טאיוו מייקל אווניי (באנגלית: Taiwo Micheal Awoniyi; נולד ב-12 באוגוסט 1997 באילורין שבניגריה) הוא כדורגלן ניגרי המשחק בעמדת החלוץ בקבוצת נוטינגהאם פורסט מהפרמייר ליג ובנבחרת ניגריה.

== קריירת מועדונים ==
אווניי גדל באימפריאל סוקר אקדמי. ב-31 באוגוסט 2015 חתם בליברפול מהפרמייר ליג, והושאל ישירות לפ.ס.וו פרנקפורט מהבונדסליגה השנייה. במשך השנים הושאל לניימכן מליגת העל ההולנדית, למוסקרון ולגנט מליגת העל הבלגית, ולמיינץ 05 ולאוניון ברלין מהבונדסליגה.

ב-20 ביולי 2021 חתם אווניי באוניון ברלין מהבונדסליגה באופן קבוע.

ב-25 ביוני 2022 חתם אווניי בנוטינגהאם פורסט לחמש שנים. ב-14 באוגוסט 2022 כבש שער בכורה בניצחון 0–1 על וסטהאם יונייטד.

== קריירה בינלאומית ==
אווניי שיחק בנבחרות הצעירות של ניגריה.

ב-7 באוקטובר 2021 ערך אווניי את הופעת הבכורה שלו בנבחרת ניגריה, בהפסד 0–1 לנבחרת הרפובליקה המרכז-אפריקאית במסגרת מוקדמות מונדיאל 2022.

הוא נכלל בסגל נבחרת ניגריה לקראת טורניר גביע אפריקה לאומות 2021.

== קישורים חיצוניים ==

== הערות שוליים ==

קטגוריה:כדורגלנים ניגרים
קטגוריה:חלוצי כדורגל ניגרים
קטגוריה:כדורגלני ליברפול
קטגוריה:כדורגלני פ.ס.וו. פרנקפורט
קטגוריה:כדורגלני ניימכן
קטגוריה:כדורגלני מוסקרון
קטגוריה:כדורגלני גנט
קטגוריה:כדורגלני מיינץ 05
קטגוריה:כדורגלני אוניון ברלין
קטגוריה:כדורגלני נוטינגהאם פורסט
קטגוריה:כדורגלני נבחרת ניגריה
קטגוריה:כדורגלני גביע אפריקה לאומות 2021
קטגוריה:ניגרים שנולדו ב-1997
טרנס קרופורד

טרנס קרופורד (באנגלית: Terence Crawford; נולד ב-28 בספטמבר 1987) הוא מתאגרף מקצועי אמריקאי. הוא החזיק במספר אליפויות עולם בשלוש דרגות משקל. אלוף העולם הבלתי מעורער במשקל מעורב מאז יולי 2023.
== קריירה ==
באוגוסט 2017, קרופורד היה אלוף העולם הבלתי מעורער במשקל מעורב קל, לפני שעלה למשקל מעורב. הוא היה האלוף הבלתי מעורער הראשון במשקל מעורב קל מאז קונסטנטין טזיו ב-2004.

נכון לנובמבר 2021, קרופורד מדורג כמתאגרף הפעיל השני הכי טוב בעולם, ללא קשר למשקל, על ידי ESPN<ref></ref>.

לאחר ניצחון על ארול ספנס ג'וניור ביולי 2023, קרופורד הפך לזכר הראשון שנהיה אלוף העולם הבלתי מעורער בשתי דרגות משקל שונות<ref>https://theathletic.com/4732402/2023/07/30/terence-crawford-errol-spence-result/</ref>.

==קישורים חיצוניים==

==הערות שוליים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:אלופי עולם באיגרוף - משקל מעורב קל
קטגוריה:אלופי עולם באיגרוף - משקל מעורב
קטגוריה:אמריקאים שנולדו ב-1987
פדמש

פדמש (בהונגרית: Fedémes) הוא כפר קטן במחוז הווש בצפון מזרח הונגריה. עד לשואה חיו בכפר כמה יהודים.

כמו יישובים רבים באירופה גם בפדמש מספר התושבים נמצא בירידה. כך, בשנת 1990 חיו בכפר 474 תושבים ובשנת 2023 רק 289 תושבים.

האזור מיושב מסביבות המאה ה-13, והוא מוזכר לראשונה בכתבים משנת 1261.

== יהודי פדמש ==
חמישה יהודים חיו בפדמש בשנת 1880 מתוך 257 תושבים ושני יהודים בלבד בשנת 1930. בשנת 1944 נרצחו יהודים מהכפר בשואת יהודי הונגריה.

==קישורים חיצוניים==

* 

==הערות שוליים==

קטגוריה:הונגריה: כפרים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
ג'ו אריבו

ג'וזף אולווסאי טמיטופה איודלה-אריבו (באנגלית: Joseph Oluwaseyi Temitope Ayodele-Aribo; נולד ב-21 ביולי 1996 בקמברוול שבאנגליה) הוא כדורגלן ניגרי המשחק בעמדת הקשר בקבוצת סאות'המפטון ובנבחרת ניגריה.

== קריירת מועדונים ==
=== סטיינס טאון ===
אריבו שיחק בסטיינס טאון מהליגות הנמוכות באנגליה, וזכה בתואר שחקן השנה של מחלקת הנוער של המועדון בחודש אפריל 2014.

=== צ'רלטון את'לטיק ===
בחודש ספטמבר 2015 הצטרף אריבו לצ'רלטון את'לטיק, ובחודש מאי 2016 חתם על חוזה לעונה אחת במועדון. ב-16 באוקטובר 2016 ערך את הופעת הבכורה שלו במועדון, בהפסד 0–2 לקרולי טאון במסגרת פרס הפוטבול ליג.

=== גלאזגו ריינג'רס ===
ב-1 ביולי 2019 חתם אריבו בגלאזגו ריינג'רס מליגת העל הסקוטית. ב-9 ביולי ערך את הופעת הבכורה שלו במועדון, בניצחון 0–4 על סיינט ג'וזף מגיברלטר במסגרת מוקדמות עונת 2019/2020 בליגה האירופית. בעונת זכה עם המועדון באליפות סקוטלנד.

=== סאות'המפטון ===
ב-9 ביולי 2022 חתם בסאות'המפטון מהפרמייר ליג תמורת 7 מיליון אירו. ב-13 באוגוסט כבש שער בכורה בפרמייר ליג בתיקו 2-2 נגד לידס יונייטד.

== קריירה בינלאומית ==
ב-10 בספטמבר 2019 ערך אריבו את הופעת הבכורה שלו בנבחרת ניגריה, בתיקו 2-2 נגד נבחרת אוקראינה במשחק ידידות. במשחק זה הבקיע את שער הבכורה שלו בנבחרת.

הוא נכלל בסגל נבחרת ניגריה לקראת טורניר גביע אפריקה לאומות 2021.

נכלל בסגל נבחרת ניגריה לטורניר גביע אפריקה לאומות 2023.

== תארים ==
;גלאזגו ריינג'רס
* אליפות סקוטלנד: 2020/2021
* גביע סקוטי: 2021/2022

== קישורים חיצוניים ==

== הערות שוליים ==

קטגוריה:כדורגלנים ניגרים
קטגוריה:קשרי כדורגל ניגרים
קטגוריה:כדורגלני צ'רלטון את'לטיק
קטגוריה:כדורגלני גלאזגו ריינג'רס
קטגוריה:כדורגלני סאות'המפטון
קטגוריה:כדורגלני נבחרת ניגריה
קטגוריה:כדורגלני גביע אפריקה לאומות 2021
קטגוריה:כדורגלני גביע אפריקה לאומות 2023
קטגוריה:ניגרים שנולדו ב-1996
אישטנמזיה

אישטנמזיה (בהונגרית: Istenmezeje) הוא כפר במחוז הווש בצפון מזרח הונגריה. עד לשואה הייתה בו קהילה יהודית.

כמו יישובים רבים באירופה גם באישטנמזיה מספר התושבים נמצא בירידה. כך, בשנת 1990 חיו בכפר 2,015 תושבים ובשנת 2023 רק 1,277 תושבים.

האזור מיושב מסביבות תקופת הברונזה, והוא מוזכר לראשונה בכתבים משנת 1311.

== יהודי אישטנמזיה ==
יהודים חיו באישטנמזיה במאה ה-18 ובמאה ה-19 החל משנת 1885 הייתה הקהילה כפופה לקהילת יהודי פטרוואשארה. בשנת 1944 נרצחו יהודים מהכפר בשואת יהודי הונגריה.

{| class="wikitable"
! שנה
! מספר היהודים בכפר
! כלל האוכלוסייה
|-
|1840
|9
|
|-
|1880
|36
|717
|-
|1910
|18
|
|-
|1920
|8
|
|-
|1930
|5
|
|-
|1941
|4
|1,611
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
איים בישראל

איי חוף דור-מעגן מיכאל]][[איי ראש הנקרה]]
[[איי אכזיב]]
[[איי חוף קיסריה]]
[[סלע אנדרומדה]]
[[סלע אדם]]
איים בישראל הם מכלול האיים והאיונים הנמצאים בשטחי ישראל. חלק גדול מהאיים נמצאים בשטחי שמורות טבע והעלייה אליהם אסורה.

כמו כן, בישראל נמצאים מספר חצאי איים כמו "חצי האי הירקוני", הנוצר באזור שפך הירקון ו"חצי האי עתלית", שעל שטחו נבנה מבצר עתלית.

בנוסף, במרוצת השנים הועלו מספר רעיונות ליצירת איים מלאכותיים מול חופי ישראל, בין היתר, בשביל הקמת שדה תעופה<ref></ref>.

== איים בישראל ==
=== בים התיכון ===
* איי ראש הנקרה
** אי שחף
** אי נחליאלי
** אי תכלת
* איי אכזיב
** אי אכזיב
** אי שגביון
* איי חוף עתלית
** אי מלח
* איי חוף נווה ים
** אי תמנון
* איי חוף דור ומעגן מיכאל
** אי שחפית
** אי דור
** אי טפת
** אי חופמי - שטחו 2.4 דונם
** אי היונים - שטחו 2.8 דונם והוא הגדול מבין חמשת האיים
* איי חוף קיסריה
** האי הצפוני
* סלע מכמורת (מושב מכמורת) - אי זעיר שריד לרכס כורכר קדום
* סלע אנדרומדה (יפו)
* סלע אדם (בת ים)

=== בכנרת ===
בשנות בצורת היו נחשפים איים בכנרת עקב ירידת המפלס. אחד מהם מכונה "אי הציפורים" (ידוע גם בשם מיתר). האי נמצא מול קיבוץ מעגן ומהווה אטרקציה תיירותית. חוקרים חששו לאורך תקופה כי בעקבות המשך ירידת מפלס המים בכנרת האי יתחבר אל היבשה, ויוצר חצי אי אך חששות אלו לא התממשו.

=== איי נחלים ===
בישראל קיימים איי נחלים, שהם איים הנוצרים עקב התפצלות נחל והתחברותו מחדש.

אחד מהם הוא "אי האקליפטוס" בנחל קישון. האי הקטן נקרא על שם עץ האקליפטוס הצומח בו שהוא אחד הפרטים הגדולים בארץ.

אי נחל נוסף הוא "אי הצבים" בנחל שורק. אי הצבים הוא אי מלאכותי שהוקם כחלק ממאמצי שיקום אוכלוסייתם של הצב הרך וצב הביצה החיים בנחל ובגדותיו של האי<ref></ref>.

== ראו גם ==

* שמורות טבע ימיות בישראל
* גניים לאומיים ימיים בישראל

== קישורים חיצוניים ==
* [https://www.masa.co.il/article/איים-בישראל-הושט-היד-וגע-בם/ איים בישראל], באתר מסע אחר
* [https://eureka.org.il/item/46091/האם-יש-איים-בישראל האם יש איים בישראל?], באתר אנציקלופדיית אאוריקה

== הערות שוליים ==

*איים_בישראל
ועדת העסקים הקטנים של בית הנבחרים של ארצות הברית

ועדת העסקים הקטנים של בית הנבחרים של ארצות הברית (באנגלית: United States House Committee on Small Business) היא ועדה קבועה של בית הנבחרים של ארצות הברית שהוקמה ב-1941.<ref></ref> בקונגרס ה-117 (נכון לינואר 2022) חברים בוועדה כ-27 חברים - 15 מן המפלגה הדמוקרטית ו-12 מן המפלגה הרפובליקנית.

== היסטוריה ==
הוועדה הוקמה ב-4 בדצמבר 1941 על מנת לשפר את היחס הפדרלי לעסקים הקטנים במדינות השונות. אף על פי שהייתה חסרת סמכות חקיקה, הוועדה הנבחרת והמיוחדת אושרה מחדש בכל קונגרס עד 5 בינואר 1975. בשלב זה וועדת העסקים הקטנים הפכה לקבועה ולא נזקקה יותר לאשרורים. במקביל, הקונגרס הרחיב את סמכויותיה של הוועדה.

== תפקיד הוועדה ==
ועדת העסקים הקטנים של בית הנבחרים אחראית להעריך ולחקור את הבעיות של עסקים קטנים ולבחון את ההשפעה של מגמות המשק והמדיניות הפדרלית על עסקים אלו. לוועדה לעסקים קטנים יש סמכויות פיקוח וחקיקה בנוגע לסוכנות לעסקים קטנים של ארצות הברית. הוועדה מספקת סיוע והגנה על עסקים קטנים, כולל סיוע פיננסי ועידוד השתתפות עסקים קטנים ברכש פדרלי ובחוזים ממשלתיים. הוועדה מפקחת על אכיפת החוקים הנוגעים לעסקים הקטנים.<ref></ref>

== ראו גם ==
* ועדת העסקים הקטנים והיזמות של הסנאט של ארצות הברית

==קישורים חיצוניים==
* 

== הערות שוליים ==

קטגוריה:ארצות הברית: כלכלה
קטגוריה:ועדות בית הנבחרים של ארצות הברית
שחר אבנט

שחר אבנט (נולדה ב-1988) היא מעצבת אופנה ואמנית ישראלית.

== ביוגרפיה ==

אבנט נולדה בקיבוץ אילון, בילדותה עברה המשפחה לכפר ורדים שם גדלה. לאחר שחרורה משירות קבע בצה"ל, החלה לימודי תואר ראשון בחוג לעיצוב אופנה בשנקר, אותו סיימה ב-2016.

== קריירה מקצועית ==
אבנט מנהלת סטודיו בתל אביב ומתמחה בשמלות כלה, ערב וקוטור וקולקציות Ready-to-Wear. ב-2022 עומדת לפתוח בשינקין תל אביב, חנות המותג שלה, שתופנה גם ללקוחות מהשוק החרדי<ref name=":0"></ref>

פרויקט הגמר של לימודיה נקרא "הנשים בחיי" והוקדשה כולה למערכת היחסים עם נשות משפחתה של המעצבת. הקולקציה נתפרה מבדי טול, והייתה מבוססת רקמות ידניות והדפסים- אלמנטים אשר הפכו לימים לסימני ההיכר שלה.

=== בעלת מותג הנושא את שמה ===
בספטמבר 2017 השיקה אבנט את המותג הנושא את שמה בשבוע האופנה בפריז. לאחר מכן, הציגה תערוכת יחיד ששילבה עבודות אומנות ואופנה בגלריית קן הקוקייה בתל אביב.

=== לקוחות מפורסמות ===
בשנת 2017, הזמרת זנדאיה לבשה שמלה של אבנט בצילומים למגזין W . לאחר מכן, שמלה זו הוצגה במוזיאון ישראל בתערוכה "מקום לאופנה: מסע בעקבות הבגד הישראלי". באותה השנה, לבשה הזמרת פופי (זמרת) שמלה בעיצובה של אבנט בקליפ Bleach Blonde Baby. 

בשנת 2018, הופיעה הרקדנית מאדי זיגלר בסרטה של סיה, מיוזיק עם עיצוב של אבנט. לאחר מכן, החלה אבנט לעצב אופנה לזמרת ביונסה. את אחת השמלות, לבשה ביונסה בקליפ לשיר Spirit.. הזמרת קלי רולנד לבשה שמלה של אבנט על כסאה כשופטת בתוכנית The Voice.

=== הכרה בינלאומית ===
עבודותיה של אבנט ייצגו את ישראל במספר אירועים שונים כמו שחקניות ישראליות בפסטיבל קאן, וב-2018 לבשה הזמרת נטע ברזילי קימונו בעיצובה של אבנט עבור הקליפ הרשמי לשיר Toy שייצג את ישראל בתחרות האירוויזיון

בשנת 2018, מגזין האופנה ווג באיטליה סימן את אבנט כאחת המעצבות המסקרנות בעולם, והקדיש לה כתבה עם 25 צילומים של כל קולקציית הקיץ של אבנט לשנת 2018.

== תערוכות מיוחדות ==
אבנט הציגה את עבודתה במוזיאון ישראל בתערוכה '100 שנות אופנה בישראל'. וכן במיצג המרכזי בתערוכת 'הנשף' במוזיאון העיצוב בחולון.

== תצוגת אופנה מיוחדת ==
באפריל 2022 הקדישה את תצוגת האופנה שלה בשבוע האופנה קורנית תל אביב, לאימה שנפטרה מסרטן<ref name=":0" />.

== חיים אישיים ==
בשנת 2021 נישאה אבנט לאייל רז הייטקיסט בחברת וויקס, איתו היא מתגוררת בגבעתיים.

==פרסים והכרה==
*ב-2016 עם תום הלימודים, נבחרה לייצג את שנקר וישראל ב-London Graduate Fashion Week.
*בשנת 2018, זכתה בפרס שרת התרבות והספורט ל"מעצבת השנה".
*בשנת 2018, זכתה בפרס חממת מפעל הפיס לאופנה.

== קישורים חיצוניים ==
* 

* מאי פלטי, [https://www.haaretz.co.il/gallery/fashion/.premium-1.6359821 מי אני? שחר אבנט], לעיתון הארץ, אוגוסט 2018
* shestylesit, [https://shestylesit.wordpress.com/2018/06/27/whose-this-wednesday-shahar-avnet-fashion-designer/ Whos This - Shahar Avnet], יוני 2018
* [https://xnet.ynet.co.il/articles/0,7340,L-5289528,00.html איתי יעקב] - [https://xnet.ynet.co.il/articles/0,7340,L-5289528,00.html הישראלית שהלבישה את ביונסה: 'זה היה חלום חיי, אני מעריצה שרופה'], עיתון לאישה, יוני 2018
* 

== הערות שוליים ==

2022 01
קטגוריה:מעצבות אופנה ישראליות
קטגוריה:כפר ורדים: אישים
קטגוריה:בוגרות תיכון מנור כברי
קטגוריה:בוגרי תיכון מנור כברי
קטגוריה:בוגרות מכללת שנקר
קטגוריה:בוגרי מכללת שנקר
קטגוריה:ישראליות שנולדו ב-1988
קטגוריה:ישראלים שנולדו ב-1988
הסוס בעל פרסת הזהב

הסוס בעל פרסת הזהב (באנגלית: The Horse in the Gray Flannel Suit) הוא סרט קולנוע אמריקאי מסוגת קומדיה רומנטית משנת 1968 בבימויו של נורמן טוקר, עם דין ג'ונס ודיאן בייקר בתפקידים הראשיים.

התסריט מבוסס על הספר "The Year of the Horse" של אריק האץ' משנת 1965.

==תקציר העלילה==
פרד בולטון (דין ג'ונס) הוא אלמן המגדל לבד את בתו הלן (אלן ג'אנוב) בעזרת הדודה מרתה (לורן טאטל). פרד הוא פרסומאי בכיר בחברת פרסומת גדולה בשדרת מדיסון בניו יורק. הבוס שלו מר דוגן (פרד קלארק בתפקידו האחרון), הטיל עליו ליזום מסע פרסומת לתרופה נגד צרבת בשם "אספרסל". כל הצעותיו של פרד נדחות ודוגן נותן לו 24 שעות להביא רעיונות חדשים למסע הפרסומת, אחרת יפוטר.

פרד מיואש, בתו הלן חובבת הרכיבה עולה לו הון והוא עומד לאבד את מקום עבודתו. הלן רוצה שיהיה לה סוס משלה אבל פרד אינו מסוגל לשלם עבור זה. לאחר לילה מרוט עצבים וחסר שינה, הוא מגבש רעיון חדש ומצליח לאחר מאמץ לשכנע את דוגן. החברה תרכוש סוס במחיר 5,000 דולר שייקרא בשם "אספרסל". הלן תרכב עליו ותזכה במדליות וזה יזניק את מכירות ה"אספרסל". דוגן מבטיח לפרד שאם מסע הפרסום יצליח, הוא יעלה את משכורתו וימנה אותו לסגן נשיא החברה.

פרד נפגש עם המאמנת ובעל בית הספר לרכיבה, סוזי קלמנס (דיאן בייקר) והיא מוצאת חן בעיניו. "אספרסל" הוא סוס בגוון אפור (מכאן שם הסרט) והלן מתחילה להתאמן עליו, זוכה בשלוש מדליות ושמו של "אספרסל" מתפרסם ביחד עם שם התרופה.

רוני (קורט ראסל) הוא ידיד של הלן ומנסה להתחבב עליה אך היא כל הזמן עסוקה בסוסים. דוגן מגיע ומודיע שמכירות התרופה אינן מספיקות ודורש שהסוס ישתתף בתחרות הארצית בשיקגו אחרת עתידו בחברה אינו מובטח. הלן מקשיבה לשיחה ומרגישה שאינה יכולה להשתתף בתחרות.

באחת הפעמים בהן לוקח פרד את "אספרסל" לרכיבה, מתחיל הסוס לדהור ושוטרים עוצרים אותו בחשד לגניבת הסוס. פרד לא יכול להוכיח שהוא בעל הסוס ולכן נעצר ומשוחרר למחרת.

פרד אומר לסוזי כי בעת הדהירה הסוס קפץ מעל גבר בגובה 2.1 מטר. היא בטוחה שלסוס יש פוטנציאל ומסכימה לרכב על הסוס בתחרות לאחר תקופת אימון בעזרת המאמן ארצ'ר מדיסון (לויד בוצ'נר) שהיה בעבר חבר קרוב שלה. פרד מסכים מחוסר ברירה.

התחרות היא קשה וארוכה אולם בסופה זוכה סוזי והסוס האפור "אספרסל" במקום ראשון.

הכל בא על מקומו בשלום, הסוס "אספרסל" ביחד עם התרופה "אספרסל", פרד מקבל העלאה במשכורת וקידום בתפקיד וסוזי מקבלת בשמחה את הצעת הנישואין שלו.

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|דין ג'ונס
|פרד בולטון
|פרסומאי
|-
|דיאן בייקר
|סוזי קלמנס
|מאמנת רכיבה
|-
|אלן ג'אנוב
|הלן בולטון
|
|-
|קורט ראסל
|רוני גרדנר
|חבר של הלן
|-
|פרד קלארק
|תום דוגן
|הבוס של פרד
|-
|לורן טאטל
|דודה מרתה
|
|-
|לויד בוצ'נר
|ארצ'ר מדיסון
|מאמן רכיבה
|}

==קישורים חיצוניים==
* 

* [https://www.tcm.com/tcmdb/title/78394/the-horse-in-the-gray-flannel-suit#overview הסוס בעל פרסת הזהב], באתר TCM
קטגוריה:סרטי 1968
קטגוריה:סרטים באנגלית
קטגוריה:סרטים על סוסים
קטגוריה:סרטי קומדיה רומנטית
קטגוריה:סרטים אמריקאיים מבוססי ספרים
קטגוריה:דיסני: סרטים
לה מאקארנה

לה מאקארנה (בספרדית: La Macarena) היא עיירה במחוז מטה שבקולומביה הממוקמת כ-280 קילומטרים דרומית לעיר בוגוטה.

העיירה מהווה יעד תיירותי בין החודשים יולי עד נובמבר משום שהנהר קניו קריסטלס, אשר מכונה גם "נהר חמשת הצבעים", נמצא בתחום היישוב ואשר צבעיו מתחלפים בין צהוב, ירוק, כחול, שחור ובעיקר אדום בין החודשים יולי עד נובמבר.

==קישורים חיצוניים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:קולומביה: ערים
קטגוריה:יישובים שהוקמו ב-1954
רטירו (מדריד)

רטירו (בספרדית: Retiro) הוא רובע במרכז מדריד, בירת ספרד. הרובע משתרע על פני 5.38 קמ"ר, ונכון לשנת 2005 אוכלוסייתו מנתה 126,058 תושבים.

אטרקציות בולטות ברובע רטירו כוללות בין היתר את הפארק הציבורי "פארק רטירו" אשר משתרע על פני 350 דונם ואשר נוסד עוד במהלך המאה ה-16, ואת מצפה הכוכבים.

== גלריית תמונות ==
<gallery widths="250px">
קובץ:Palacio de Cristal, parque El Retiro..jpg|ארמון הזכוכית בפארק בואן רטירו
קובץ:Monumento_a_Alfonso_XII_de_España_en_los_Jardines_del_Retiro_-_04.jpg|פארק רטירו
קובץ:Observatoriomadridfrente.jpg|מצפה הכוכבים
</gallery>

==קישורים חיצוניים==

קטגוריה:מדריד
אנוביס (צופן)

אנוביס (Anubis) הוא צופן בלוקים שתוכנן על ידי וינסנט ריימן ופאולו ס. ל. מ. בארטו כמשתתף בפרויקט NESSIE , תוכנית מחקר לשעבר שיזמה הנציבות האירופית בשנת 2000 לזיהוי אלגוריתמים קריפטוגרפיים חדשים<ref name=":0"></ref>. אף על פי שהצופן לא נכלל בפורטפוליו הסופי של NESSIE, העיצוב שלו נחשב לחזק מאוד, ולא נמצאו התקפות עד 2004 לאחר סיום הפרויקט. הצופן אינו מוגן בפטנט ושוחרר על ידי המעצבים תחת רישיון חופשי.

== רקע ==
אלגוריתם ההצפנה אנוביס פועל על בלוקי נתונים של 128 סיביות, ומקבל מפתחות באורך 32N סיביות (כאשר N = 4,..., 10). הוא תוכנן כרשת החלפה-תמורה, הנושאת דמיון גדול לתקן ההצפנה המתקדם הקרוי גם ריינדל. בדומה ל-KHAZAD, שתוכנן על ידי אותם מחברים וגם הוגש ל-NESSIE, הוא משתמש באינוולציות לפעולות השונות. אינוולציה היא פעולה שההופכי שלה זהה לפעולה הקדמית. במילים אחרות, כאשר אינוולציה מופעלת פעמיים, זה כמו שלא בוצעה פעולה כלל. הדבר מאפשר יישום חומרה ותוכנה קומפקטיים בעלות נמוכה. הצופן תוכנן באופן המאפשר להשתמש באותן פעולות הן עבור הצפנה והן עבור פענוח. כאשר השוני ביניהם הוא ייצור מפתח ההצפנה לכל אחד מסבבי הצופן. הן הפעולות של תיבת ההחלפה s-box והן פעולות ערבוב העמודות הן אינוולוציונים. אף על פי שריבוי רכיבים אינוולוציונים עשויים להפוך צופן לרגיש יותר לפיצוח על ידי התקפות הבחנה, על ידי כך שמנצלות את מבנה המחזור של התמורות בתוך הצופן, לא הוצגה נכון ל-2022 אסטרטגיית תקיפה יעילה לצופן אנוביס.

== גרסאות הצופן ==
לצופן אנוביס שתי גרסאות; בגרסה הראשונה שבהגשה המקורית הצופן משתמש בתיבת החלפה אקראית מדומה. בגרסה השנייה שהגיעה לאחר מכן, תיבת ההחלפה שונתה להיות יעילה יותר ליישום בחומרה, הגרסה החדשה יותר של צופן אנוביס נקראת גרסה מכווננת (באנגלית: "tweaked"). היא אינה משנה את המבנה הבסיסי של סבב הצופן של אנוביס, במקום זאת, היא מחליפה את תיבת ההחלפה האקראית המדומה, אשר בהגשה המקורית נוצרת לחלוטין באקראי (כלומר חסרת כל מבנה פנימי), לתיבה הנוצרת על ידי מבנה רקורסיבי: תיבת ההחלפה החדשה בגודל 8x8 בתים מורכבת מ"מיני-תיבות" קטנות יותר בגודל 4x4 בתים שנוצרו באקראי (תיבת P ותיבת Q).

== יעילות כנגד התקפות ==
המחברים טוענים שהאלגוריתם מאובטח מפני מספר התקפות, הכוללות: ניתוח דיפרנציאלי וליניארי של ארבעה סיבובי הצפנה, כמו כן: התקפות מפתח קשור, אינטרפולציה, בומרנג, קריפטאנליזה דיפרנציאלית חתוכה, קריפטאנליזה דיפרנציאלית בלתי אפשרית והתקפות רוויה.
התקפת שחזור המפתח היעילה ביותר עבור אנוביס לטענת מתכנני האלגוריתם היא חיפוש מפתח ממצה.

לא ניתן להשיג מידע מזוגות טקסט רגיל-מוצפן נתון, אודות זוגות טקסט רגיל-צופן אחרים, ביעילות רבה יותר מאשר על-ידי קביעת המפתח על-ידי חיפוש מפתח ממצה.

המאמץ הצפוי של חיפוש מפתח ממצה תלוי באורך הסיביות של מפתח הצופן והערך הצפוי הוא<math>2^{m-1}</math> עבור מפתח בגודל m סיביות.

עם זאת, בשל הדמיון של הצופן עם תקן ההצפנה המתקדם ריינדל הצופן לא נחשב לבעל יתרונות משכנעים על פניו, ולכן לא נכלל בשלב ההערכה השני של פרויקט NESSIE.

== מקור השם ==
הצופן נקרא על שם האל המצרי אנוביס, שהיה אחראי על קישוט וחניטה. תפקידיו במיתולוגיה מצרית: אחראי על חניטת המתים, שומר הקברים ובתי הקברות, מדריכם של הנשמות, מודד הלבבות. מעצבי הצופן פירשו את התפקיד שמירה כהצפנה. לטענתם מי שיעז לפצח את הצופן יקולל.<ref name=":0" />

== קישורים חיצוניים ==
* [https://web.archive.org/web/20160606112246/http://www.larc.usp.br/~pbarreto/AnubisPage.html The Anubis Block Cypher - מחבר פאולו ס.ל.מ. בארטו]

2022 01
קטגוריה:צפני בלוקים
==הערות שוליים==
At-will employment

על פי דיני עבודה בארצות הברית מדיניות "At-will employment" (בתרגום חופשי לעברית: העסקה לפי רצון) נותן למעסיק את היכולת לפטר את העובד באופן מיידי מכל סיבה שהיא ללא צורך לבסס את הסיבה לפיטורים על עילה מוצדקת, ומבלי לתת לעובד אזהרה כלשהי.<ref name="Shepherd"></ref> אפשרות זו קיימת במרבית המדינות בארצות הברית כל עוד הסיבה לפיטורים אינה בלתי חוקית (למשל, פיטורים בשל הגזע, הדת או העדפה המינית של העובד). עובד המתקבל למקום עבודה המתנהל על פי מדיניות זו, העובד לא יהיה רשאי לתבוע את המעסיק בגין הפסדים הנובעים מהפיטורין. מדיניות זו מתבססת על עיקרון מקביל לפיו לעובד שמורה אותה הזכות לעזוב את מקום העבודה ללא סיבה או אזהרה כלשהי.<ref>See, e.g., Richard Epstein, In Defense of the Contract at Will, 57 U. Chi. L. Rev. 947 (1984).</ref>

החסרונות העיקריים למדיניות זו היא שהמערכת מעודדת בכך תחרות ובריונות במקום העבודה, ושמעסיקים יכולים לנצל לרעה את הזכות לפטר עובדים ללא צורך לבסס את הסיבה לפיטורים על עילה מוצדקת, ולמשל לתת לעובדים מסוימים משימות מסוכנות יותר או משימות אשר חוקיותן פחות ברורה מתוך ההנחה שסביר להניח שאותם העובדים יחששו יותר לסרב לכך משום שהדבר עלול לגרום לכך שיפטרו אותם.

==הערות שוליים==

קטגוריה:ארצות הברית: חוק ומשפט
קטגוריה:דיני עבודה
קטגוריה:יחסי עבודה בארצות הברית
נקודת מקין

ליווינגסטון, גרניץ', רוברט, סנואו וסמית'.]]
נקודת מקין (באנגלית: M'Kean Point) היא לשון יבשה בחוף הדרום מזרחי של האי ליווינגסטון באיי שטלנד הדרומיים, שבאנטארקטיקה.

לשון היבשה היא שלוחה של פסגת קאלופר.

לשון היבשה ממוקמת בין מפרץ ברונאו (שנמצא 9.2 קילומטרים ממערב לנקודת מקין), לבין נקודת רנייר.

לשון היבשה מפרידה בין שפכו של קרחון סרבארנה שמדרום-מערב ללשון היבשה, לבין קרחון מגורה שמצפון - צפון-מזרח ללשון היבשה.

הלשון ממוקמת 17.32 קילומטרים מזרחית - צפון-מזרחית מנקודת בוטב; 2.6 קילומטרים צפונית - מזרחית לנקודת אייטוס;

הלשון ממוקמת 3.3 קילומטרים דרומית - מזרחית לפסגת גרייט נידל.

ו-13.99 קילומטרים דרומית - מערבית לנקודת רנייר.

== היסטוריה ==
=== מיפוי הנקודה ===

הנקודה צולמה מהאוויר על ידי הסקר האווירי של שטחי חסות איי פוקלנד (FIDASE) בעונת המחקר (הקיץ האנטארקטי) 1956–1957, וכן על הקרקע על ידי סוקרים של סקר שטחי חסות איי פוקלנד בין השנים 1957–1959, ובהתבסס על אלה, הנקודה מופתה לראשונה על ידי סוקרים בריטיים בשנת 1968.

הנקודה מופתה לאחר מכן על ידי סוקרים ספרדים בשנת 1991 ועל ידי סוקרים בולגריים בשנת 2005 וכן בשנת 2009.

=== מקור השם ===

הנקודה נקראת על שם קפטן ג'יי מ'קין (Captain J. M'Kean), רב החובל של ספינת צייד כלבי הים הבריטית הנסיכה שארלוט (Princess Charlotte), אשר הגיע לאזור זה בקיץ האנטארקטי בשנים 1821 – 1822.

== קישורים חיצוניים ==
* [https://data.aad.gov.au/aadc/gaz/scar/search_names_action.cfm?search_text=8770&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR נקודת מקין] באתר הגאזט האנטארקטי המשווה SCAR של ממשלת אוסטרליה
* [https://geographic.org/geographic_names/antname.php?uni=10104&fid=antgeo_116 תצלום לוויין של אזור נקודת מקין]

== הערות שוליים ==

מקין
אלי מזרחי (עובד ציבור)

אליהו (אלי) מזרחי (31 במאי 1935 – 2001) היה מנהל לשכתם של ראשי הממשלה גולדה מאיר ויצחק רבין.

== ביוגרפיה ==
נולד בירושלים לרבקה ושאול מזרחי. סיים את לימודי התיכון במחזור ה-33 של הגימנסיה העברית רחביה. במהלך לימודיו בבית הספר התיכון, היה אוהד קנאי של תנועת החרות, ואף נמנה עם צעירי קן בית"ר ששכן ברחוב החבשים (לימים, רחוב אתיופיה) בירושלים.<ref name=":2" /> בנוסף, הוא השתתף באופן קבוע בהרצאותיהם של ד"ר ישראל אלדד וגאולה כהן.<ref name=":2">זאב יפת, "מי אתה, אלי מזרחי". הארץ, 3 ביוני 1977.</ref> לאחר שירותו הצבאי בחטיבת גבעתי, נרשם ללימודי היסטוריה ופילוסופיה כללית באוניברסיטה העברית בירושלים. אולם בתום שנת הלימודים הראשונה, עזב ופנה ליוזמות עסקיות ברודזיה הדרומית (לימים זיממבואה), באילת ובחבש (לימים אתיופיה). ב-1959 חזר לישראל, התקבל לנציבות שירות המדינה וחזר ללימודיו האקדמיים. ב-1961 החל לעבוד ב שם עבד עד לאוגוסט 1962. בנובמבר 1962 החל לעבוד בגנזך המדינה - תחילה כעוזר טכני ולאחר מכן כספרן.<ref name=":0"></ref>

בסוף שנות השישים שימש כעוזרו של יועצה המדיני וראש לשכתה של ראש הממשלה גולדה מאיר, שמחה דיניץ. כשהאחרון מונה לשגריר ישראל בארצות הברית, ירש מזרחי את תפקידו והפך למנהל לשכת ראש הממשלה בפועל ב-30 בינואר 1973.<ref name=":2" /> הוא המשיך בתפקיד זה גם עם יורשה בתפקיד, יצחק רבין. הוא פרש משירות המדינה ב-1977 עם כניסתו של מנחם בגין ללשכת ראש הממשלה.<ref name=":1"></ref>

== פרשת החומר הארכיוני שלקח לביתו ==
ב-1988 פנתה גרושתו, בוורלי מזרחי, לגנזך המדינה לאחר שמצאה בדירתם חומר ארכיוני וספרים שהיו ברשות בעלה מתקופת עבודתו בשירות המדינה. החומר, אשר כלל חומר ברמת סיווג סודי וסודי ביותר, נלקח על ידי מזרחי לביתו ונשמר שם בניגוד לחוק במשך יותר מעשור. מזרחי נחקר על ידי השב"כ, שם הבינו שהוא שוקד על פרסום ספר אותו איים לפרסם בארצות הברית אם לא יעזרו לו כספית. בעקבות זאת, הצליח לקבל מענק חד פעמי של 100 אלף דולר, וקצבה חודשית מהמדינה. ההסדר הסודי הזה נמשך עד 1999, עד ששריפה אקראית בכפר פלסטיני גילתה שגם שם היו מוטמנים דו"חות מודיעין מקרטונים שהחזיק מזרחי - עליהם לא דיווח.<ref name=":1" />

השב"כ, שהגיע למסקנה כי מזרחי שיקר בהצהרה שהעביר למדינה וכי הייתה תקלה במכונת האמת שבדקה אותו, זימן אותו לבדיקה נוספת. בהצהרתו השנייה הודה, והבטיח להעביר את שאר החומר. אולם ב-2001 נפטר ולא הספיק לעשות זאת.<ref name=":1" />

== קישורים חיצוניים ==
[https://catalog.archives.gov.il/catalog/#!/Catalog/undefined/Unit/0b07170680025235/Deposit/0b07170687ad3f48#anchorundefined אוסף אלי מזרחי], אתר ארכיון המדינה

==הערות שוליים==

קטגוריה:מנהלי לשכת ראש הממשלה
קטגוריה:בוגרי גימנסיה רחביה
קטגוריה:בוגרי בית"ר
קטגוריה:ארכיונאים ישראלים
קטגוריה:ספרני הספרייה הלאומית
קטגוריה:ישראלים שנולדו ב-1935
קטגוריה:ישראלים שנפטרו ב-2001
אורי אולניק

אורי אולניק (17 במאי 1963 – 25 באפריל 2016) היה מנכ"ל משרד התקשורת ומנהל בחברות הייטק.

== ביוגרפיה ==
אולניק נולד בקיבוץ רביבים, אמו מיכל הייתה לוחמת פלמ"ח ובהמשך עבדה במפעל המתכות בקיבוץ.<ref></ref> אביו משה היה חבר פלמ"ח גם כן ובהמשך מילא מספר תפקידים בכירים במשק.

אולניק למד עריכת דין ועבד במשרד אביטל דרומי. בשנת 1999 הצטרף למשרד התקשורת כיועץ לשר התקשורת, בנימין בן אליעזר. לאחר החלפת הממשלה בשנת 2001 מונה על ידי שר התקשורת ראובן ריבלין למנכ"ל המשרד. ביוני 2004 הודיע לשר התקשורת באותה עת, אהוד אולמרט, על רצונו לפרוש ולפנות לדרך חדשה שאינה בתחום התקשורת.<ref name=":0"></ref> בתקופת כהונתו במשרד התקשורת בוצעו מספר רפורמות, בין היתר הגברת התחרות בדואר, סיום מכרזי דור 3 בסלולר, קידום מהלך לפרטת בזק ועוד.<ref name=":1"></ref><ref name=":0" />

לאחר פרישתו ממשרד התקשורת כיהן בתפקידים בכירים בחברת קומברס ומשנת 2009 בחברת אמדוקס.

נפטר בעת טיול באיטליה.<ref name=":2" /> אולניק היה נשוי לדפנה והשאיר אחריו שני בנים.<ref name=":1" /> ונקבר בקיבוצו רביבים.

== הערות שוליים ==

קטגוריה:רביבים: אישים
קטגוריה:מנכ"לי משרד התקשורת
קטגוריה:אישים הקבורים ברביבים
קטגוריה:ישראלים שנולדו ב-1963
קטגוריה:ישראלים שנפטרו ב-2016
רימיני (נפה)

נפת רימיני (באיטלקית: Provincia di Rimini) היא נפה במחוז אמיליה-רומאניה שבצפון איטליה. בירת המחוז היא העיר רימיני ומתגוררים בכ-43% מאוכלוסיית הנפה. הנפה גובלת ברפובליקה העצמאית של סן מרינו. נכון לשנת 2019, המחוז מונה 339,437 תושבים על פני שטח של 922 קמ"ר, המקנה לו צפיפות אוכלוסין של 368 תושבים לקמ"ר.<ref name="tutt"></ref> הנפה כוללת 27 קומונות.

עיירות לחופי הים האדריאטי מהוות מוקד תיירות.

בעקבות משאלי עם שנערכו בשנת 2006 ו-2009 מספר מועצות מקומיות הועברו מפזארו אה אורבינו לשטח הנפה.

== היסטוריה ==
רימיני נוסדה בשנת 268 לפני הספירה כמושבה לטינית והייתה מקושרת דרך ויה פלמיניה שעברה דרך האפנינים עדרומא ודרך ויה אמיליה, שחוצה את עמק הפו, לפיאצ'נצה. לאחר נפילת רומא ב-476 הצטרפה לקונפדרציה ביזנטית שהכילה מספר ערים לאורך חופי מרשה. בעקבות זאת, היא הייתה תחת שלטון האפיפיור במשך שנים רבות עד שהפכה לקומונה במאה ה-11. הנפה נשלטה על ידי משפחתו של גואלף מלטסטה עד המאה ה-16, אז נשלטה לזמן קצר על ידי הרפובליקה של ונציה. הנפה הפכה לחלק ממדינת האפיפיור ולימים הפכה למרכיב של ממלכת איטליה. בתחילת מלחמת העולם השנייה הגיעו לאזור פליטים יהודים רבים. אצ'יו ג'ורג'טי נתן להם אפשרות להסתתר בבית מלון בבעלותו תוך שיתוף פעולה עם ראש המשטרה המקומית של העיירה בלאביה. על פעילות זו הם זכו להכרה כחסידי אומות העולם. הנפה ובעיקר רימיני עצמו, בהיותה חלק מהביצורים של הקו הגותי הנאצי, הופצצו בכבדות על ידי בעלות הברית. במה שנקרא נורו על רימיני 1,470,000 כדורים על ידי כוחות היבשה של ארצות הברית. לדברי מפקד הארמייה השמינית הבריטית " הקרב על רימיני היה אחד הקשים ביותר שבהם השתתפה הארמייה השמינית. הלחימה הייתה דומה לזו שבמונטה קסינו".<ref></ref> האזור שוחרר ב-1944 על ידי חיילים בריטים ופולנים.

== ראו גם ==

* הקו הגותי

== קישורים חיצוניים ==

* 
* [http://www.provincia.rimini.it האתר הרשמי] (באיטלקית).

== הערות שוליים ==

קטגוריה:אמיליה-רומאניה: נפות
פנבילי

פנבילי (בלועזית: Pennabilli) היא קומונה בנפת רימיני שבמחוז אמיליה-רומאניה שבצפון איטליה, הממוקמת כ־140 ק"מ דרומית־מזרחית לבולוניה וכ־45 ק"מ דרומית לרימיני.
==גאוגרפיה==
שטחה של העירייה מושפע מהפארק הטבעי הבין-אזורי של סאסו סימון וסימונצ'לו והוא חלק מקהילת ההרים אלטה ולמרצ'יה. פנבילי היא העירייה השנייה בגובהה במחוז רימיני, אחרי , והעירייה השנייה הדרומית ביותר במחוז אמיליה-רומאניה, אחרי .

==היסטוריה==
על פי ממצאים ארכאולוגיים, בני האדם הראשונים החלו להתיישב באזור פנבילי בתקופות האטרוסקים והרומאים. במהלך הפשיטות הברבריות של אמצע האלף הראשון לספירה, שתי הפסגות שעליהן ניצבת הבירה (הנקראים כיום "רוקיונה" ו"רופה"), שימשו מקלט לאוכלוסיות שהתיישבו בסביבה ולאורך נהר ה. כך נוצרו הקהילות של "פנה" ו"בילי"; על פי חוקרי , השם הראשון נובע מהמילה הלטינית "פינה" (פסגה/קצה), והשני מ"ביליה" (ראשי עצים), והם מתייחסים למבנה אופייני של שתי גבעות. קהילת פנה התפתחה ככפר, בעוד קהילת בילי הייתה מעוז של ; הוא מוזכר כבר בשנת 962, כאשר הקיסר אוטו הגדול העניק אותו כמחנה לרוזני .<ref></ref><ref name=":0"></ref>

עד ל-15 באוגוסט 2009, פנבילי הייתה משויכת למחוז מארקה (נפת פזארו אה אורבינו) ממנו היא התנתקה, יחד עם עוד שש רשויות מקומיות נוספות מאזור אלטה ולמרצ'יה, בעקבות יישום תוצאת משאל עם שנערך ב-17 וב-18 בדצמבר 2006.

ב-20 במאי 2010 הצטרפה פנבילי הצטרף למועדון התיירות האיטלקי .

במחצית הראשונה של פברואר 2012 אזור העירייה היה אחד המושפעים ביותר מירידת שלגים חריגה, שהגיעו אפילו לגובה של 3 מטרים במרכז העיירה.

==גלריית תמונות==
<gallery>
Pennabilli.jpg
A European bell and three Tibetan prayer wheels on the summit of Pennabilli, Italy.jpg
Palazzo_della_Ragione_a_colori.jpg
EX_Palazzo_Comunale.jpg
</gallery>

==קישורים חיצוניים==

* 

==הערות שוליים==

קטגוריה:איטליה: ערים
קטגוריה:אמיליה-רומאניה: ערים
Mowgli's Road

Mowgli's Road (בעברית: הדרך של מוגלי) הוא שיר של הזמרת הוולשית מרינה אנד דה דיימונדס, מתוך אלבום האולפן הראשון שלה, The Family Jewels. השיר יצא לאור ב-13 בנובמבר 2009, כסינגל השני מתוך האלבום. לסינגל ישנו בי סייד, שהוא גרסת כיסוי לשיר "Space and the Woods" של הלהקה Late of the Pier.<ref name="itunesuk"/>

== רקע ופרסום ==
שם השיר הוא על מוגלי, הדמות הראשית מאוסף סיפורי "ספר הג'ונגל" של רודיארד קיפלינג. "Mowgli's Road" תואר כשיר פופ, אלט-פופ ופופ אקספרימנטלי.<ref></ref><ref></ref><ref></ref> במקור, שימש השיר כבי סייד לסינגל "Obsessions", שיצא ב-16 בפברואר 2009, על ידי ניאון גולד רקורדס.<ref></ref>

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-14 מיליון השמעות.<ref></ref>

== ביקורות ==
סטיוארט הריטג' מהגרדיאן כתב, "Mowgli's Road הוא מוזר. [...] זה יכול היה בקלות להיות להיט, או ליתר דיוק, הדקות הראשונות יכלו. לאחריהן, השיר נכנס לתוך תערובת מטורפת של יללות קופים, שריקות ומלמולים ילדותיים".<ref></ref>

== וידאו קליפ ==
הקליפ של "Mowgli's Road" בוים על ידי כריס סוויני ועלה ליוטיוב ב-20 באוקטובר 2009.<ref></ref>

== רשימת רצועות ==
*סינגל דיגיטלי<ref name="itunesuk"></ref>

* רמיקסים דיגיטליים

* סינגל 7 אינץ' בריטי במהדורה מוגבלת<ref></ref>

== קרדיטים ==
הקרדיטים שלהלן לקוחים מהערות האלבום של The Family Jewels.<ref></ref>

=== הקלטה וניהול ===
* הוקלט באייבורי טאוור ובאולפני קונק, לונדון
* מיקסינג באייבורי טאוור
* מאסטרינג באלקטרוניקל מאסטרינג, לונדון
* יצא לאור ב-Warner Chappell Music/Sony/ATV

=== אנשי צוות ===
* מרינה דיאמנדיס - שירה
* ליאם האו – הפקה, הנדסה, תכנות, תופים, כפיות, פיליקורדה, שריקה, בס, גיטרה אקוסטית, מיקסינג
* דוגאל לוט – Pro Tools
* אלכס מקנזי – צ'מבלו, תופים
* ריימונד67 (פרויקט Freesound) - קוף מכני
* Sandyrb (פרויקט Freesound) – קוף אנושי
* גיא דייווי – מאסטרינג

== קישורים חיצוניים ==

== הערות שוליים ==

קטגוריה:שירי 2009
קטגוריה:סינגלים מ-2009
קטגוריה:שירי מרינה דיאמנדיס
קטגוריה:שירים באנגלית
קטגוריה:שירים שנכתבו על ידי מרינה דיאמנדיס
קארוי אנגל

קארוי אנגל (בהונגרית: Engel Károly; 22 בינואר 1879, ראקופריבוץ – 4 בפברואר 1968, בודפשט) היה רופא ופרופסור באוניברסיטה יהודי-הונגרי. הסופר ז'יגמונד אנגל היה אחיו.

== ביוגרפיה ==
קארוי אנגל נולד במשפחה יהודית כבנם של בנימין אנגל ושל צציליה ברגר בכפר ראקופריבוץ שכיום נמצא בשטח סלובקיה ואז היה חלק מהאימפריה האוסטרו-הונגרית. הוא החל ללמוד באוניברסיטת וינה ובשנת 1902 קיבל את התואר דוקטור לרפואה מאוניברסיטת בודפשט (כיום שמה אוניברסיטת אטווש לוראנד). לאחר סיום לימודיו החל לעסוק ברפואה בבית חולים ובמקביל תוך זמן קצר החל ללמד באוניברסיטה בה סיים את התואר.

בשנת 1919 חקר את הסיבות למגפת השפעת הספרדית וגילה את סיבותיה. בשנים 1922–1944 היה מנהל המחלקה הפנימית בבית חולים. במשך כל התקופה הוא היה מרצה באוניברסיטה במקביל לעבודה בבית חולים. על פעילותו באוניברסיטה הוא קיבל מספר פרסי הצטיינות. קארוי אנגל כתב מספר ספרים בתחום הרפואה, הראשון כבר בשנת 1914 ואחרון בשנת 1935.

הוא היה:
* נשיא האגודה של רופאי בתי החולים הציבוריים,
* נשיא המייסד של החברה ההונגרית לרפואה פנימית
* עורך הארכיון הרפואי.
*מספר אגודות בחו"ל צירפו אותו לשורותיהם

קרוי אנגל התחתן עם מריה סאנטו בשנת 1913, בתם של פרידייש סאנטו, מנהל בנק ושל וילמה ויינברגר. המיר את דתו לקתוליות בשנת 1914.

== כתביו ==
<div class="mw-content-ltr">
* A belorvostan tankönyve I-II. (társszerző, 1914)
* Belorvostani diagnosztika (társszerző, 1921)
* Az intravénás injekciókról (Budapest, 1926)
* A gyomorfekélyről (Budapest, 1928)
* Belgyógyászati diagnosztika (Budapest, 1929)
* Belgyógyászati vénygyűjtemény (Budapest, 1929)
* A vérkeringési szervek syphilise (Budapest, 1931)
* A belgyógyászati therapia technikája (Budapest, 1935)
</div>

== פרסים ==
* צלב האבירים של מסדר פרנץ יוזף
* עיוטר צלב האדום הפרוסי

==קישורים חיצוניים==
* [https://www.informed.hu/history/engel-karoly-1879-1968-79602.html?_voteadmin_site=3085 ביוגרפיה]

קטגוריה:רופאים יהודים הונגרים
קטגוריה:מחברי ספרי עיון
קטגוריה:יהודים מומרים הונגרים
קטגוריה:חברי מסדר פרנץ יוזף
קטגוריה:בוגרי אוניברסיטת אטווש לוראנד בודפשט
קטגוריה:מתנצרים
קטגוריה:הונגרים שנולדו ב-1879
קטגוריה:הונגרים שנפטרו ב-1968
מונטיפיורי קונקה

מונטיפיורי קונקה (באיטלקית: Montefiore Conca) היא עיירה איטלקית בנפת רימיני במחוז אמיליה-רומאניה שבצפון איטליה. בעבר שימשה העיירה כמאחז חשוב של ובו מבצר מרשים המשקיף על האזור שמסביב. העיירה יחד עם ארבע עיירות נוספות בנפת רימיני, משתייכות להתאחדות "הכפרים היפים ביותר באיטליה".

== היסטוריה ==
ציור של [[ג'ובאני בליני, נשמר בגלריה הלאומית, לונדון, כאשר הרקע מאופיין בטירה בהשראת מבצר מונטיפיורי.]]

התיעוד ההיסטורי הראשון על האזור המיושב מתוארך לשנת 1136, כאשר האפיפיור אינוקנטיוס השני הכריז כי כנסיית סן פאולו נמצאת תחת הגנה הכנסייה. בשנת 1320 העביר האפיפיור ג'ובאני ה-22 את העיירה למשפחת האצולה מלטסטה. בשנת 1372 עברה השליטה באזור לגאלאוטו אשר נתן אותה לאחר מכן לבנו גאלאוטו בלפיורי (כינוי בשם תואר זה בשל היותו נולד במבצר מונטיפיורי). לאחר מותו של גלאוטו בלפיורי (בגיל 23 ממגפה) ירש צ'ארלס הידוע כקאטו שתמך בכנסייה במהלך הפילוג המערבי.

בתחילת המאה ה-16 הייתה העיירה תחת שלטונו של צ'זארה בורג'ה. מ-1504 עד 1505 היא הייתה תחת שליטתה של הרפובליקה של ונציה. משנת 1506 עד 1514 היא הייתה תחת שלטונו של הכס הקדוש. בשנת 1797 היא הפכה לחלק מהרפובליקה הציסלפינית. בשנת 1815 עברה העיירה תחת שלטונו של נפוליאון באיטליה. לאחר הקונגרס של וינה חזרה העיירה לידי הכנסייה. לאחר מלחמת אוסטריה–סרדיניה הפכה לחלק מממלכת איטליה.

בשנת 1863 שונה שמו למונטיפיוריטו ורק בשנת 1917 שונה שמו במונטיפיורי על פי הצעתו של דון פאולו פלמריני. <ref></ref>

לפי אחת הסברות במחקר, משפחת מונטיפיורי היהודית קיבלה את שמה משם העיירה. <ref></ref>

== גאוגרפיה ==
העירייה ממוקמת באזור הדרומי של המחוז, על הגבול עם מארקה (נפת פזארו אה אורבינו) ובסמוך לסן מרינו. שטחה, כ-22 קמ"ר, משתרע על הגבעות של הרי האפנינים. הכפר ממוקם בגובה של 385 מטר מעל פני הים, 17&nbsp;ק"מ מהקומונה קטוליקה וקומונת גביצ'ה מארה.

== אתרים ==
מקדש בונורה
מבט על העיירה מראש המצודה
הטירה מתוארכת לאמצע המאה ה-14, אך חפירות ארכאולוגיות בשנים 2006–2008, העלו שהמתחם היה קיים כבר במאה ה-11.

מקדש צ'לה די בונורה, אתר תיירות עבור מאמינים קתולים, מכיל ציור עתיק עם המדונה המניקה את ילדה.

== תרבות ==
=== אירועים ===
תהלוכת יום שישי הטוב החילונית.
* פסטיבל רוקה די לונה (בסוף השבוע הראשון של הירח המלא ביולי)
* פסטיבל מנגיאנסנו (באוקטובר), בו מוצגת תערוכה של ירקות ופירות.
* פסטיבל ערמונים (כל יום ראשון באוקטובר).
* חג המולד (בדצמבר), בלבוש תקופתי.

באפריל 2010 נולדה עמותת מלטמפורה במטרה לקדם ידע, הגנה, שיפור, שימוש במשאבים הסביבתיים, ההיסטוריים, התרבותיים והאמנותיים של השטח והקהילה, במטרה לקדם צמיחה חברתית.

==קישורים חיצוניים==

* 

==הערות שוליים==

קטגוריה:איטליה: ערים
האי גרין

האי גרין (בערבית: الجزيرة الخضراء; בתעתיק מדויק: אלג'זירה אלח'צ'ראא; מילולית: האי הירוק) הוא אי מלאכותי קטן (145 מטר על 50 מטר) במפרץ סואץ, סמוך לפתח הדרומי של תעלת סואץ.

==היסטוריה==
האי גרין הוא מבצר שנבנה על ידי הצבא הבריטי כדי להגן על תעלת סואץ מפני התקפות אוויריות וימיות במלחמת העולם השנייה. המבצר נבנה שלושה קילומטרים מדרום לפורט איברהים וארבעה קילומטרים מדרום לעיר סואץ ולפתח התעלה. המבצר נבנה מבטון מזוין על בסיס של אלמוגים. המבצר כלל בניין בן קומה אחת וחצר גדולה. באחד מקצות האי נבנה גשר בטון באורך 45 מטרים המוביל למגדל עגול בגובה חמישה מטרים, שעליו מתקן מכ"ם ושני תותחים נגד מטוסים. קיר שעליו גדר תיל נבנה לשם הגנה על האי מפני תקיפה מהים. יותר מתריסר מקלעים כבדים הוצבו על הגג. על שובר גלים שהקיף חלקית את השונית נבנו מספר בונקרים.

הצבא המצרי ירש את המתחם והפך אותו ליעד מבוצר.

=== הפשיטה על האי גרין ===

בלילה שבין 19 ו-20 ביולי 1969, כחלק מהזירה הימית במלחמת ההתשה, פשט כוח של שייטת 13 וסיירת מטכ"ל על האי. המבצע נערך בחודש החמישי למלחמת ההתשה בתעלה, לאחר עשרות רבות של הרוגים בתקריות בקו, וזמן קצר לאחר פשיטה מצרית על חניון טנקים ישראלי במוצב המזח מול פורט תאופיק שבה נהרגו 8 חיילים, נפצעו תשעה ונחטף חייל אחד. ממשלת ישראל החליטה לתקוף את המוצב באי גרין כתגובה לפשיטה המצרית, וכן מתוך כוונה להשיב לצה"ל את כוח ההרתעה ההולך ונשחק וכן להרתיע את הנשיא נאצר מלהמשיך בהתשה. נתוני המודיעין שקדמו לפשיטה הצביעו על כך שבאי ממוקמים עמדת מכ"ם לבקרת אש נגד מטוסים, תותחי נ"מ בני 37 ו-85 מ"מ ו-14 מקלעים, ושהוא מאויש על ידי 80–100 חיילים מצרים, כולל יחידת קומנדו. בפשיטה נהרגו שישה חיילי צה"ל ו-11 נפצעו. למצרים נגרמו 70–80 הרוגים. הכוח הפושט פוֹצץ את האגף הצפוני של המבצר בעזרת כ־80 ק"ג חומר נפץ. במהלך המבצע התברר כי המכ"ם ביעד היה דמה.

==קישורים חיצוניים==

קטגוריה:איים בים סוף
קטגוריה:מצרים: איים
יעקב כץ (פרופסור)

יעקב (יענקל'ה) כץ (כ"ה בסיוון ה'תש"ה, 6 ביוני 1945 – א' בתשרי ה'תשפ"א, 9 בספטמבר 2020) היה פרופסור לפסיכולוגיה חינוכית, יו"ר המזכירות הפדגוגית במשרד החינוך, ראש בית הספר לחינוך באוניברסיטת בר-אילן ונשיא מכללת ירושלים.

== ביוגרפיה ==
יעקב כץ נולד ביוהנסבורג בדרום אפריקה, להוריו אליעזר בן-ציון ורחל, שפעלו במסגרות יהודיות וציוניות. הוא הקטן מחמשת ילדיהם, התעניין מגיל צעיר במדינת ישראל. למד בבית ספר תיכון "קינג דייוויד". בשנת 1963 עלה לישראל, והחל את לימודיו בישיבת ההסדר "כרם ביבנה". ב-1966 התגייס לצנחנים, ובמלחמת ששת הימים היה ממשחררי ירושלים.<ref></ref>

בין השנים 1968–1971 למד לתואר ראשון בפסיכולוגיה וחינוך באוניברסיטת בר-אילן. לאחר מכן למד לתואר שני בייעוץ חינוכי, וסיים את לימודיו ב-1976. במקביל לימד בתיכון בקריית גת. בשנת 1972 עבר עם משפחתו לאלון שבות ועבד כיועץ בבית הספר האזורי בגוש עציון. המשפחה יצאה לשליחות חינוכית של 4 שנים ביוהנסבורג מטעם הסוכנות היהודית שם היה מנהל לימודי היהדות בבית-ספר "קינג דייוויד". באותה תקופה למד לתואר שלישי בפסיכולוגיה חינוכית באוניברסיטת ויטווטרסראנד אותו סיים ב-1985.

בשובם ארצה המשיך כץ בעבודתו כיועץ חינוכי בבית הספר האזורי בגוש עציון והיה בין מובילי פרויקט האינטגרציה של ילדי גוש עציון וחבל עדולם. במקביל התחיל כץ ללמד באוניברסיטת בר-אילן כעוזר מחקר במחלקה לחינוך, והתקדם עד לניהול בית-הספר לחינוך. כיהן כראש המכון לחקר החינוך הדתי והיה יו"ר המזכירות הפדגוגית של משרד החינוך בין השנים 2001–2006. אחר פרישתו מבר-אילן, מונה לנשיא מכללת ירושלים.

ב-1995 נוצר קשר עם מועמד הליכוד לראשות הממשלה, בנימין נתניהו והקשר התהדק עם השנים. בהלווייתו של כץ נשא ראש הממשלה נתניהו הספד.<ref></ref>

ב-12 שנותיו האחרונות נחשף כץ לעולם החסידי, התקרב לרב אליעזר שלמה שיק (מוהרא"ש) ולמד את תורת רבי נחמן מברסלב.

== חיים אישיים ==
נישא לשלומית בת משואות יצחק, בתו של משה מושקוביץ (מושקו) ולהם 7 ילדים, בהם הדיפלומט והיועץ גלעד כץ ונבו כץ.

בשנים הראשונות התגוררו באבן שמואל, ובשנת 1972 עברו לאלון שבות והיו בין המשפחות הראשונות שהקימו את היישוב. כץ היה חבר בהנהלת גמ"ח אלון שבות ותקע בשופר בחגי תשרי.

== קישורים חיצוניים ==

* 
* [https://education.biu.ac.il/node/365 העמוד של פרופסור כץ באוניברסיטת בר-אילן]
* [http://edubook.brancoweiss.org.il/article/תנאי-לשיפור-הישגים-וצמצום-פערים-תעודת/ תנאי לשיפור הישגים וצמצום פערים: תעודת בגרות חדשה - מאמר של פרופסור כץ]
* 
* 

== הערות שוליים ==

קטגוריה:אישים הקבורים בכפר עציון
קטגוריה:אלון שבות: אישים
קטגוריה:בוגרי אוניברסיטת בר-אילן
קטגוריה:בוגרי אוניברסיטת ויטווטרסראנד
קטגוריה:בוגרי ישיבת כרם ביבנה
קטגוריה:יו"ר המזכירות הפדגוגית
קטגוריה:ישראלים ילידי דרום אפריקה
קטגוריה:מייסדי התנחלויות
קטגוריה:נשיאי מכללות בישראל
קטגוריה:סגל אוניברסיטת בר-אילן: חינוך
קטגוריה:סגל מכללה ירושלים
קטגוריה:ציונות דתית: אנשי חינוך
קטגוריה:שליחי הסוכנות היהודית
קטגוריה:ישראלים שנולדו ב-1945
קטגוריה:ישראלים שנפטרו ב-2020
שלמה גרוניך ומקהלת שבא

שלמה גרוניך ומקהלת שבא היה פרויקט חברתי-מוזיקלי שבמסגרתו עבד המוזיקאי שלמה גרוניך בחדרה עם בני נוער שעלו מאתיופיה. גרוניך הקים את הלהקה ב-1991 לצורך הופעה חד פעמית בטלוויזיה, וב-1993 הוציא איתה את האלבום "שלמה גרוניך ומקהלת שבא", שזכה להצלחה רבה. השירים הידועים מן האלבום הם "המסע לארץ ישראל" ו"שיר ישראלי", אך היו בו גם שירי מחאה כמו "בקרוואן" המלינים על היחס שלו זוכים העולים מאתיופיה בקרב החברה הישראלית.
{| class="wikitable"
|+ שירי האלבום

|-
! מספר !! שם השיר !! מילים !! לחן
|-
| 1 || החסידה || חיים אידיסיס || גרוניך
|-
| 2|| המסע לארץ ישראל || חיים אידידיס || גרוניך
|-
| 3 || אדמה חמה || שלמה גרוניך || גרוניך
|-
| 4 || שיר ישראלי || אהוד מנור || גרוניך
|-
| 5 || זכרונות מאפריקה || שלמה משיח || גרוניך
|-
| 6|| מחזורת כלייזמרים || עממי|| עממי
|-
| 7 || בקרוואן || חיים אידידיס || גרוניך
|-
| 8 || Motherless Child|| עממי || עממי
|-
| 9 || מילים ומנגינה|| אהוד מנור || גרוניך
|-
| 10 || אדון עולם || מן המקורות || עוזי חיטמן
|-
| 11 || שיר התרנגולות || דורית אורגד|| גרוניך
|-
| 12 || אלי אתה ואודך || מן המקורות || עממי
|-
|}
== הערות שוליים ==

קטגוריה:אלבומי שלמה גרוניך
קטגוריה:אלבומי 1993
קטגוריה:יהדות אתיופיה בישראל
קטגוריה:להקות נוער ישראליות
Remember

"Remember" הוא סינגל של הזמרת-יוצרת האנגליה, בקי היל, והתקליטן והמפיק המוזיקלי הצרפתי, דייוויד גטה, שיצא, על ידי חברת התקליטים פולידור רקורדס ואקו רקורדס, ב-18 ביוני 2021, כסינגל הרביעי מאלבום האולפן הראשון של היל, Only Honest on the Weekend.<ref></ref>

נכון לאפריל 2024, השיר הושמע למעלה מ-438 מיליון פעמים בספוטיפיי.<ref></ref>

== וידאו קליפ ==
הווידאו קליפ הלירי יצא בערוץ היוטיוב של גטה, ב-18 ביוני 2021. נכון לינואר 2022, הווידאו קליפ נצפה למעלה מ-2.6 מיליון פעמים.<ref></ref>

הווידאו קליפ, שבוים על ידי קרלי קוסאן, יצא בערוץ היוטיוב של היל, ב-25 ביוני 2021. נכון לינואר 2022, הווידאו קליפ נצפה למעלה מ-14 מיליון פעמים.<ref></ref>

== מיקומי שיא ==

== נתוני מכירות ==

== קישורים חיצוניים ==

== הערות שוליים ==

קטגוריה:שירי 2021
קטגוריה:סינגלים מ-2021
קטגוריה:שירי דייוויד גטה
קטגוריה:שירי בקי היל
קטגוריה:שירים באנגלית
קטגוריה:שירים שנכתבו על ידי בקי היל
קטגוריה:שירים על נוסטלגיה
קטגוריה:שירי פלטינה משולשת באוסטרליה
אגם יואיאקוון

אגם יואיא קוון (באנגלית: Crescent Lake; במנדרינית: 月牙泉; בפיניין: Yuèyá Quán) הוא אגם מים מתוקים בצורת סהר הממוקם במדבר גובי, מחוז גאנסו, סין. 

האגם ממוקם בנווה מדבר ונחשב לאתר תיירות פופולרי<ref></ref>. 

== היסטוריה ==
האגם הוזכר לראשונה בימי שושלת צ'ינג. 

בשנת 1932, המסיונרים פרנצ'סקה פרנץ' (Francesca French) ומילדרד כבל (Mildred Cable) ביקרו באגם במהלך מסעותיהם באזור<ref></ref>. 

בשנת 1960, בוצעו מדידות של גובה המים באגם ונמצא כי עומקו הממוצע של האגם הוא 4 מטרים<ref></ref>. 

בשנת 2006, ביצעה ממשלת סין עבודות לשיקום האגם לאחר שמפלס המים שלו ירד באופן משמעותי<ref></ref>. 

==קישורים חיצוניים==

== הערות שוליים ==

קטגוריה:סין: ימות ואגמים
קטגוריה:נאות מדבר
תאונת הרכבת ביוהנסבורג

תאונת הרכבת ביוהנסבורג הייתה תאונת רכבת אשר התרחשה ב-28 באפריל 2015 כאשר רכבת נוסעים נתקלה בחלקה האחורי של רכבת אחרת בתחנת דנבר ביוהנסבורג, דרום אפריקה. אדם אחד נהרג וכ-240 נפצעו. הנזקים היו 17.5 מיליון ראנד (1.4 מיליון דולר, 1.3 מיליון אירו או 960 אלף ליש"ט נכון למאי 2015)<ref></ref>.

== התאונה ==
בשעה 07:10 שעון מקומי (05:10 UTC), רכבת נוסעים נתקלה בחלקה האחורי של רכבת אחרת בתחנת דנבר. אדם אחד נהרג וכ-240 נפצעו, שניים באורח קשה. הרכבות היו רכבת מטרו פלוס עם 700 איש, ורכבת ביזנס אקספרס עם 200 איש.

רכבת אקספרס נסעה מפרטוריה לתחנת פארק, יוהנסבורג, וכך גם רכבת המטרו פלוס. רכבת המטרו פלוס עמדה בתחנה. ההרוג היה מאבטח ברכבת המטרו פלוס. נהג רכבת אקספרס פונה במסוק לבית החולים.
שתי הרכבות המעורבות היו Metroplus Express Train 0600 ו-Business Express Train 1602, שתיהן מופעלות על ידי PRASA rail. PRASA מפעילה שירותי רכבת נוסעים בתור Metrorail. Metrorail פועלת במחוז Gauteng של המדינה כאזור נפרד, המכונה Metrorail Gauteng.

בתוך Metrorail Gauteng, התאונה אירעה בקו המשרת את פרטוריה, קמפטון פארק, גרמיסטון ויוהנסבורג. ביזנס אקספרס הוא מותג שירותי הנסיעות היוקרתי של Metrorail.

== חקירה ==
הארגון הממשלתי של דרום אפריקה Railway Safety Regulator חקר את התאונה, ופרסם דוח סופי על התקרית במרץ 2016.

נהג הרכבת המובילה, מטרופלוס אקספרס 0600 עצר באות בתחנת דנבר בשעה 7:06 מכיוון שהנהג לא הצליח לקרוא את האות בגלל אור השמש הבהיר. הוא ניסה ליצור קשר עם המשרד המרכזי לבקרת תנועה בג'ורג' גוך באמצעות רדיו, אך מערכות התקשורת לא היו בשימוש במרכז עקב הפסקת חשמל.

בינתיים, הרכבת הבאה נסעה מעל המהירות המותרת בכ-91 קמ"ש באזור של 70 קמ"ש. הוא לא הצליח להאט באיתות זהירות צהוב ולא לעצור באות הסכנה האדום. הנהג הפעיל את הבלמים במרחק של 332 מ' מהרכבת שעצרה, אך הרכבת האטה רק ל-61 קמ"ש בנקודת הפגיעה. במהירות 91 קמ"ש, הרכבת הייתה צריכה 510 מ' כדי לעצור.

הדו"ח מציין גם כי הפסקת החשמל השביתה מכשירי רדיו, טלפונים ומערכות הקלטת קול במשרד CTC. לא היה ספק כוח גיבוי.

ל-CTC אמנם היה טלפון סלולרי אחד כגיבוי, אך לנהג רכבת המטרו אקספרס לא ניתן המספר. כמו כן, למשרד CTC לא היו פרטי ההתקשרות של נהג המטרו אקספרס.

ל-RSR היה איש קשר ב-PRASA שנקרא המנהל המועמד, אולם הסדר זה לא היה משביע רצון מכיוון שפקידי PRASA איחרו או לא הגיבו במתן החומרים המבוקשים במהלך החקירה. הם גם לא הופיעו לדיונים שנקבעו. ככל הנראה, החוקרים הצליחו לקבל תשובות רק לאחר הפעלת לחץ על ההנהלה העליונה של PRASA.

החוקרים גם לא ראיינו את נהגת רכבת 1602 של ביזנס אקספרס מכיוון שהיא עדיין הייתה בבית החולים במהלך החקירה.

== קישורים חיצוניים ==

== הערות שוליים ==

קטגוריה:תאונות רכבת
קטגוריה:אפריקה: אסונות תחבורה
קטגוריה:יוהנסבורג
קטגוריה:דרום אפריקה: היסטוריה
קטגוריה:אסונות בדרום אפריקה
קטגוריה:אסונות ב-2015